สวัสดีค่ะ ขออนุญาตสอบถามเรื่องตุ่มแดงที่ขึ้นตามขาและแขนขึ้นหลังจากที่ใช้ครีมทาผิว ซึ่งตุ่มนี้จะขึ้นเป็นจุดๆ ไม่ได้ขึ้นทั้งตัวมีอาการคันเวลาขึ้น ลักษณะตุ่มจะเป็นแข็งๆ แดงและคันค่ะอยากทราบว่ามันคืออะไรคะ ตอนนี้กังวลมากเลยค่ะ
สวัสดีค่ะ อาการมีตุ่มแดงขึ้นที่แขน ขา คัน ตุ่มแข็งๆ อาจจะเกิดจาก ผื่นผิวหนังอักเสบที่เกิดจากข้างในร่างกายเอง ไม่มีสาเหตุภายนอก อาจมีตุ่มนูน แดง คัน ตำแหน่งเป็นได้ทั่วๆ แต่มักพบบ่อยตามข้อพับ เรียกว่าเป็นภูมิแพ้ที่ผิวหนัง หรือเกิดจากการสัมผัสสารที่ทำให้ระคาย รูขุมขนอักเสบและมีการติดเชื้อร่วมด้วย เป็นตุ่มคล้ายเม็ดสิว อาจเจ็บได้เล็กน้อย แต่มักไม่คันชัดเจน หรือเป็นผื่นลมพิษ ลักษณะจะเป็นคล้ายกับการถูกยุงกัดได้เช่นกันการให้ได้การวินิจฉัยที่แน่ชัด จำเป็นต้องได้รับการตรวจร่างกายร่วมด้วย ถ้าตอนนี้กังวลมาก ตุ่มลามเยอะ คัน ก็สามารถไปพบแพทย์เพื่อตรวจเพิ่มเติมในเบื้องต้นสามารถกินยาแก้แพ้แก้คันเพื่อบรรเทาอาการ ทาครีมบำรุงให้ความชุ่มชื้น อาบน้ำเปล่าสะอาด ไม่อาบน้ำอุ่น ไม่ไปแกะเกาบริเวณที่เป็น